Diari Oficial de la Generalitat Valenciana


Sumari del DOGV 4978, del 05-04-2005 (2005/3323)

RESOLUCIÓ de 8 de febrer de 2005, de la Direcció General d'Ensenyament, per la qual s'adscriuen, a l'efecte de l'escolarització de l'alumnat, centres d'educació infantil a centres concertats d'educació primària.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4978

Data del DOGV
:   05-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3323


Data del document
:   08-02-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * escola infantil
    * centre d'ensenyament
    * ensenyament primari

RESOLUCIÓ de 8 de febrer de 2005, de la Direcció General d'Ensenyament, per la qual s'adscriuen, a l'efecte de l'escolarització de l'alumnat, centres d'educació infantil a centres concertats d'educació primària. [2005/X3323]
  
El Decret 27/1998, de 10 de març, del Govern Valencià, pel qual es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10 de la Conselleria de Cultura, Educació i Esport, a instància dels titulars, podrà adscriure centres concertats o subvencionats a altres centres concertats, a l'efecte de l'escolarització del seu alumnat, després de l'estudi previ de les necessitats d'escolarització i d'acord amb la planificació efectuada.
  
Per al curs 2005/2006, els titulars dels centres concertats i subvencionats han presentat noves sol·licituds d'adscripció. Per tot això, és necessari resoldre els nous casos que es presenten, a l'efecte d'adscripció, per al curs 2005/2006.
  
Analitzades les propostes elevades per la Direcció Territorial de Cultura, Educació i Esport de València, acompanyades dels informes de la Inspecció d'Educació i en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Primer
  
Adscriure, a l'efecte de l'escolarització de l'alumnat els centres subvencionats d'Educació Infantil de 2n Cicle als centres concertats indicats en l'annex I.
  
Segon
  
Desestimar la sol·licitud d'adscripció dels centres que s'indiquen en l'annex II, per les causes que s'hi assenyalen.
  
DISPOSICIÓ ADDICIONAL
  
La present resolució s'inscriurà al Registre de Centres Docents de la Comunitat Valenciana.
  
DISPOSICIÓ FINAL
  
Esta resolució entrarà en vigor l'endemà de la publicació en el Diari Oficial de la Generalitat Valenciana, si bé els seus efectes s'entendran a partir del curs 2005/2006.
  
Contra esta resolució, que no esgota la via administrativa, podrà interposar-se recurs d'alçada davant el conseller de Cultura, Educació i Esport, en el termini d'un mes a comptar des de l'endemà de la publicació, d'acord amb l'article 114 de la Llei de Règim Jurídic de les Administracions Publiques i del Procediment Administratiu Comú.
  
Tot això, sense perjuí que se'n puga exercir qualsevol altre que s'hi estime oportú.